**Ministru kabineta rīkojuma projekta**

**„Grozījumi Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta rīkojuma projekts „Grozījumi Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – Projekts) sagatavots, pamatojoties uz:- Ministru kabineta 2014.gada 29.jūlijā rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – rīkojums Nr.382) 6.punktu;- Ministru kabineta 2015.gada 10.jūlija rīkojumu Nr.377 ”Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2014.gadu”, kas paredz nākamā fotoradaru iegādes etapa realizāciju (turpmāk – rīkojums Nr.377); - Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.2 apakšpunktu, kas paredz, ka, plānojot valsts budžeta ilgtermiņa saistības n+1, n+2 un n+3 gadiem, ministrija ievēro arī nosacījumu, ka pārējām jaunām valsts budžeta ilgtermiņa saistībām plānoto valsts budžeta ilgtermiņa saistību apjomu norāda atbilstoši attiecīgajā Ministru kabineta rīkojumā noteiktajam;- Ministru kabineta 2013.gada 13.augusta sēdē (prot. Nr.44, 155.§) izskatīto informatīvo ziņojumu „Par pārkāpumu fiksēšanas tehnisko līdzekļu (fotoradaru) ieviešanu” (turpmāk – informatīvais ziņojums). Protokollēmuma 2.punkts nosaka, ka pamatā tiek atbalstīts pārkāpumu fiksēšanas tehnisko līdzekļu (fotoradaru) ieviešanas risinājuma 2.variants, nosakot, ka VAS „Ceļu satiksmes drošības direkcija” (turpmāk – CSDD) ir atbildīga par fotoradaru iegādes un darbības nodrošināšanu, pakāpeniski no 2013.gada līdz 2017.gadam ik gadu iegādājoties un uzstādot 20 fotoradarus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojumā Nr.382 noteikti nosacījumi, kas saistīti ar 20 tehnisko līdzekļu (fotoradaru) (turpmāk – fotoradari) iegādes, uzstādīšanas un darbības nodrošināšanas finansiālajiem aspektiem: - prognozējot iespējamos papildu valsts pamatbudžeta ieņēmumus no naudas sodiem, ko uzliek Valsts policija par pārkāpumiem ceļu satiksmē, kas fiksēti ar šiem fotoradariem (balstoties uz Valsts policijas līdzšinējo pieredzi par vidējo fiksēto pārkāpumu skaitu, vidējo naudas soda apmēru un faktisko naudas soda samaksu; tomēr jānorāda, ka stacionārie fotoradari līdz šim Latvijā nebija izvietoti);- prognozējot iespējamos papildu valsts pamatbudžeta izdevumus, kas radīsies Valsts policijai, Iekšlietu ministrijas Informācijas centram un valsts akciju sabiedrības “Ceļu satiksmes drošības direkcija” (turpmāk – CSDD) saistībā ar fotoradaru iegādi, uzstādīšanu un darbības nodrošināšanu, kā arī naudas sodu administrēšanu, paredzot attiecīgu Iekšlietu ministrijas ilgtermiņa saistību maksimālo apmēru pasākumam „Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana”.Rīkojumā Nr.382 uzdots Valsts policijai normatīvajos aktos noteiktajā kārtībā noslēgt valsts pārvaldes uzdevumu deleģēšanas līgumu ar CSDD par 20 tehnisko līdzekļu (fotoradaru) uzstādīšanu un to darbības nodrošināšanu, kā arī no tehniskajiem līdzekļiem (fotoradariem) saņemtās informācijas apstrādi transportlīdzekļu un to vadītāju valsts reģistrā, protokola-lēmuma projekta sagatavošanu un pēc tā izvērtēšanas Valsts policijā protokola-lēmuma nosūtīšanu personai, kurai uzlikts administratīvais sods par pārkāpumiem ceļu satiksmē. Deleģēšanas līgums tika noslēgts 2015.gada 3.februārī.CSDD publiskā iepirkuma rezultātā, izpildot Ministru kabineta 2014.gada 30.maija rīkojumu Nr.257 “Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu”, kurā noteikts, ka 2013. gadā gūtās peļņas daļa 996 010 *euro* apmērā tiek novirzīta stacionāro fotoradaru iegādei, ir iegādājusies 16 fotoradarus, kas darbību 2015.gada laikā uzsāka pakāpeniski.  Statistikas dati laikposmā no šī 2015.gada 14.februāra (uzsākta pārkāpumu fiksēšana) līdz 23.septembrim ir šādi:-Valsts policijā ir apstrādāta informācija par 50 200 atļautā braukšanas ātruma pārkāpšanas gadījumiem ar Latvijā reģistrētajiem transportlīdzekļiem. Sastādīti 28 746 protokoli-lēmumi, kuri tika nosūtīti transportlīdzekļu īpašniekiem/turētājiem (valdītājiem);- fiksēti 15 818 atļautā braukšanas ātruma pārkāpumi ar ārvalstīs reģistrētiem transportlīdzekļiem. Par šiem pārkāpumiem protokoli – lēmumi līdz šim netika sūtīti uz ārvalstīm. Sākot ar 2015.gada 1.novembri arī ārvalstniekiem tiks sūtīti protokoli – lēmumi par ar fotoradariem fiksētajiem pārkāpumiem. Ar minēto datumu darbosies automatizēta informācijas apmaiņas sistēma, kas nodrošinās Eiropas Parlamenta un Padomes direktīvā, ar ko veicina pārrobežu informācijas apmaiņu par ceļu satiksmes drošības noteikumu pārkāpumiem procedūru, paredzēto prasību izpildi. Tiek prognozēts, ka 2015.gadā uz ārvalstīm varētu tikt nosūtīti 7702 protokoli – lēmumi, kas noformēti, sākot ar 2015.gada 2.jūliju, kad tika palielināti administratīvie sodi par ātruma pārkāpumiem. Ja pieņem, ka vidējais naudas soda apmērs ir 38 *euro*, tad ieņēmumu kopsumma par piemērotajiem sodiem papildus Latvijas rezidentu maksājumiem ir 292 676 *euro*; - fotoradaru darbības laiks sastādīja 2183 dienas; - vislielāko īpatsvaru sastāda ātruma pārkāpumi līdz 20 km//h - 64%, kā arī no 21-30 km/h - 32%. Savukārt, ātruma pārkāpumi virs 30 km/h sastāda tikai 4% no kopējā pārkāpumu skaita.Sakarā ar to valsts pamatbudžeta ieņēmumi no naudas sodiem(aprēķini - anotācijas pielikuma 1.-1.tabula), ko uzliek Valsts policija par pārkāpumiem ceļu satiksmē, kas fiksēti ar šiem fotoradariem, 2015.gadā ir ievērojami mazāki par prognozētajiem (2 376 000 *euro*) un saskaņā ar Valsts kases sniegto informāciju uz 2015.gada 30.septembri sastāda 428 903 *euro (tajā skaitā septembrī – 117 059 euro).* Savukārt, naudas sodi šajā laika periodā uzlikti par 851 717 *euro.* Viens fotoradars mēnesī fiksējis vidēji 11,6 pārkāpumus sākotnēji prognozēto 30 pārkāpumu vietā, par kuriem tiek sastādīts protokols un nosūtīts pārkāpējam. Vidējais naudas soda apmērs par I pusgadu bija 18,50 *euro, bet III ceturksnī – 37,72 euro* sākotnēji prognozēto 22 *euro* vietā. Ievērojot minētos rādītājus, valsts pamatbudžeta ieņēmumi no naudas sodiem 2015.gadā būs mazāki par plānotajiem, un precizētā prognoze ir 671 902 *euro*. Būtiski norādīt, ka saskaņā ar grozījumiem Latvijas Administratīvo pārkāpumu kodeksa 1498. pantā ar 2015.gada 2.jūliju paaugstināti naudas sodu apmēri par atļautā braukšanas ātruma pārsniegšanu: par ātruma pārsniegumu līdz 20 km/h naudas sods ir no 10-80 *euro* (vidēji – 40 *euro*) (līdz šim – no 7 - 30 *euro, vidēji 15 euro* ), par ātruma pārsniegšanu no 21-30 km/h – no 40-160 *euro* (vidēji – 80 *euro*) (līdz šim – no 30 - 50 *euro, vidēji 40 euro*).No CSDD valstij izmaksājamās peļņas daļas par 2013.gadu (Ministru kabineta 2014.gada 30.maija rīkojums Nr.257 “Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu”) CSDD iegādājās un uzstādīja 16 fotoradarus. Sakarā ar to Ministru kabineta 2015.gada 10.jūlija rīkojumā Nr.377 ”Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2014.gadu” fotoradaru iegādei paredzētā finansējuma (1 144 000 *euro*) ietvaros plānots iegādāties 24 fotoradarus, par 4 vairāk nekā nolemts Ministru kabineta 2013.gada 13.augusta sēdē (prot. Nr.44, 155.§). Ievērojot, ka šie 16 fotoradari darbību uzsāk pakāpeniski 2015.gada laikā, nevis ar 1.janvāri, kā sākotnēji plānots, kā arī to, ka 4 fotoradari darbību uzsāks 2016.gadā, projektā nepieciešama valsts pamatbudžeta ieņēmumu un izdevumu ilgtermiņa saistībām korekcija, pagarinot plānošanas periodu līdz 2021.gadam (ieskaitot).Ievērojot iepriekš minēto, to, ka CSDD ir noslēdzis līgumus par ar fotoradaru darbības nodrošināšanu un uzturēšanu saistītajiem pakalpojumiem, kā arī fotoradari ir uzsākuši darbību un ir precīzāk prognozējamas atsevišķas izmaksas (piemēram, par elektroenerģijas patēriņu), ir precizējamas arī prognozētās CSDD nodrošināto pakalpojumu izmaksas (anotācijas pielikuma 2.-3., 2.-4. un 2.5.tabula). Tāpat, ņemot vērā faktiskās 16 fotoradaru iegādes un uzstādīšanas izmaksas, kā arī prognozējamās 2016.gadā uzstādāmo 24 fotoradaru iegādes izmaksas, precizējami prognozētie CSDD vienreizējie izdevumi (no valsts budžetā iemaksājamo dividenžu samazinājuma) (anotācijas pielikuma 2.-1., 2.-2.tabula).Ņemot vērā darba apjomu, ir precizēta arī Iekšlietu ministrijas papildu izdevumu, kas saistīti ar naudas sodu uzlikšanu, prognoze 2015.gadā (anotācijas pielikuma 2.-6.tabula).Vienlaikus jānorāda, ka 20 papildu plānotās amata vietas Valsts policijā paredzētas, lai nodrošinātu visu 100 paredzēto fotoradaru fiksēto pārkāpumu rezultātā uzlikto naudas sodu administrēšanu.Ievērojot faktiskos statistikas rādītājus un pamatojoties uz rīkojuma Nr.382 6.punktu, kas nosaka, ka, ja nepieciešams, Iekšlietu ministrija var iesniegt izskatīšanai Ministru kabinetā pamatotus priekšlikumus plānoto ieņēmumu, kā arī ilgtermiņa saistību precizēšanai, nepārsniedzot šā rīkojuma 1. punktā noteikto apmēru, ir precizēti valsts pamatbudžeta ieņēmumu no naudas sodiem un izdevumu ilgtermiņa saistībām apjomi (aprēķini – anotācijas pielikumā) saistībā ar 2015.gadā jau uzstādīto 16 fotoradaru un 2016.gadā uzstādāmo 4 fotoradaru, kā arī ar 2016.gadā uzstādāmajiem papildu 20 fotoradariem.Ievērojot to, ka grozījumi likumā “Par valsts budžetu 2015.gadam” netiek paredzēti, valsts pamatbudžeta ieņēmumu no naudas sodiem un izdevumu ilgtermiņa saistībām plānu samazināt 2015.gadā nav iespējams, un precizētajai prognozei ir tikai informatīvs raksturs.Projekts izstrādāts, lai precizētu valsts pamatbudžeta ieņēmumu no naudas sodiem un izdevumu ilgtermiņa saistībām apmēru un laikposmu, kā arī noteiktu ar to plānošanu budžetā saistītus uzdevumus.Projekts paredz:1. atļauju Iekšlietu ministrijai uzņemties ilgtermiņa saistības 40 ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai laikposmā no 2015. līdz 2021.gadam (tajā skaitā precizētās ilgtermiņa saistības 2015.gadā uzstādīto 16 tehnisko līdzekļu (fotoradaru) darbības nodrošināšanai) un to maksimālo apmēru;2. atbalstīt Iekšlietu ministrijas priekšlikumus par:- valsts pamatbudžeta ieņēmumu palielinājumu no naudas sodiem, ko uzliek Valsts policija par pārkāpumiem ceļu satiksmē, kā arī Iekšlietu ministrijas ilgtermiņa saistību palielinājumu pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” sadalījumā pa budžeta apakšprogrammām un izlietojuma mērķiem;3. ievērojot, ka rīkojumā Nr.382 paredzētie ilgtermiņa saistību apjomi saistībā ar 20 fotoradaru darbību paredzēti likumprojektā “Par valsts budžetu 2016.gadam”un likumprojektā “Par vidēja termiņa budžeta ietvaru 2016., 2017. un 2018.gadam”, dots uzdevums Iekšlietu ministrijai noteiktā kārtībā sagatavot iesniegt attiecīgos priekšlikumus minēto likumprojektu izskatīšanai Saeimā otrajā lasījumā;4. svītrot rīkojuma Nr.382 pielikumu, jo attiecīgie aprēķini un izdevumu apjomi norādīti anotācijas pielikumā un no projekta izriet, ka tie nevar tikt pārsniegti kopējo izdevumu summas ietvaros. |
| 3. | Projekta izstrādē iesaistītās institūcijas | Iekšlietu ministrija, Valsts policija, Satiksmes ministrija (CSDD). |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|   |   | Turpmākie trīs gadi (*euro*) |
| **Rādītāji** | **2015.gads** | **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 376 000 | -1 704 098 | 819 598 | 1 912 680 | 2 172 600 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 376 000 | -1 704 098 | 819 598 | 1 912 680 | 2 172 600 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.      Budžeta izdevumi: | 1 195 606 | -646 718 | 197 846 | 438 973 | 403 461 |
| 2.1.valsts pamatbudžets | 1 195 606 | -646 718 | 197 846 | 438 973 | 403 461 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.      Finansiālā ietekme: | 1 180 394 | -1 057 380 | 621 752 | 1 473 707 | 1 769 139 |
| 3.1.valsts pamatbudžets | 1 180 394 | -1 057 380 | 621 752 | 1 473 707 | 1 769 139 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 0 | 0 | 0 | 0 |
| 5.      Precizēta finansiālā ietekme: | X | -1 057 380 | 621 752 | 1 473 707 | 1 769 139 |
| 5.1.valsts pamatbudžets | -1 057 380 | 621 752 | 1 473 707 | 1 769 139 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): 6.1. detalizēts ieņēmumu aprēķins | 6.1. Precizētie prognozētie valsts pamatbudžeta ieņēmumi no naudas sodiem, ko uzliek Valsts policija par pārkāpumiem ceļu satiksmē, kas fiksēti ar valsts akciju sabiedrības „Ceļu satiksmes drošības direkcija” fotoradariem, kas precizēti, ievērojot faktisko 20 fotoradaru, par kuru darbību jau noslēgts valsts pārvaldes uzdevuma deleģēšanas līgums, un nākamo 20 fotoradaru, kurus plānots ieviest no 2016.gada 1.jūnija, darbības uzsākšanas laiku 2015.un 2016.gadā (detalizēts aprēķins – anotācijas pielikuma 1.-1., 1.-2. un 1.3.tabulā; izmaiņu aprēķins – anotācijas 4.tabulā):2015.gadā – *apstiprināts\* 2 376 000* *euro* (precizētā prognoze – 671 902 *euro*) (neizdarot grozījumus likumā “Par valsts budžetu 2015.gadam, apstiprināto plānu precizēt nav iespējams);2016. gadā – 3 195 598 *euro (apstiprināts\* - 2 882 880 euro, izmaiņas – 312 718 euro);*2017. gadā – 4 288 680 *euro (apstiprināts\* - 3 500 640 euro, izmaiņas – 788 040 euro);*2018. gadā – 4 548 600 *euro (apstiprināts\* – 3 421 440 euro, izmaiņas –1 127 160 euro);*2019. gadā – 4 808 520 *euro (apstiprināts\* – 3 310 560 euro, izmaiņas –1 497 960 euro);*2020.gadā – 3 563 936 *euro*;2021.gadā – 1 079 470 *euro;*Tālākā laika periodā – 4 644 760 *euro.**\* Saskaņā ar likumu “Par valsts budžetu 2015.gadam”, likumu “Par vidēja termiņa budžeta ietvaru 2015., 2016. un 2017.gadam”, likumprojektu “Par valsts budžetu 2016.gadam”, likumprojektu “Par vidēja termiņa budžeta ietvaru 2016., 2017. un 2018.gadam”* |
| 6.2. detalizēts izdevumu aprēķins | 6.2. Precizētie prognozētie valsts pamatbudžeta izdevumi (precizēti, ievērojot precizēto viena fotoradara fiksēto pārkāpumu skaitu, darbojošos fotoradaru skaitu, to uzstādīšanas laiku, papildu 20 fotoradaru ieviešanu no 2016.gada 1.jūnija, vidējo naudas soda apmēru un tā izmaiņas saskaņā ar grozījumiem Latvijas Administratīvo pārkāpumu kodeksa 1498.pantā (detalizēts aprēķins – anotācijas pielikuma 2.-3., 2.-4., 2.-5. un 2.-6, kā arī 3. un 4.tabulā));**2015.gadā** – *apstiprināts*\* 1 195 606 *euro* (precizētā prognoze – 548 888 *euro*) (neizdarot grozījumus likumā “Par valsts budžetu 2015.gadam, apstiprināto plānu precizēt nav iespējams);**2016.gadā** – 1 393 452 *euro (apstiprināts\* - 1 155 670 euro, izmaiņas – 237 782 euro);***2017.gadā** – 1 634 579 *euro (apstiprināts\* - 1 125 862 euro, izmaiņas – 508 517 euro);***2018.gadā** –1 599 067 *euro (apstiprināts\* - 1 096 054 euro, izmaiņas – 503 013 euro);***2019.gadā** – 1 599 067 *euro (apstiprināts\* - 1 066 246 euro, izmaiņas – 532 821 euro);***2020.gadā** – 1 228 068 *euro*;**2021.gadā** – 574 516 *euro*.Ilgtermiņa saistības (izdevumi) pasākumam „Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” Iekšlietu ministrijai prognozējamas šādā apmērā (ne vairāk kā):6.2.1. *budžeta apakšprogrammā 06.01.00 „Valsts policija”* **2015.gadā** – 1 139 170 *euro*, tajā skaitā:- samaksai Ceļu satiksmes drošības direkcijai – 890 160 *euro* (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 249 010 *euro* (EKK 1000 “Atlīdzība” –243 844 *euro*, no tā: EKK 1100 “Atalgojums”– 189 541 *euro*; EKK 2000 “Preces un pakalpojumi”– 5 166 *euro*), Precizētā prognoze – 492 452 *euro*, tajā skaitā: – samaksai Ceļu satiksmes drošības direkcijai –358 852 *eur*o (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 133 600 *euro* (EKK 1000 “Atlīdzība” –128 487 *euro*, no tā: EKK 1100 “Atalgojums”– 99 923 *euro*; EKK 2000 “Preces un pakalpojumi”– 5 113 *euro*); **2016.gadā** – 1 371 686 *euro (apstiprināts\* - 1 133 904 euro, izmaiņas – 237 782 euro)*, tajā skaitā:- samaksai Ceļu satiksmes drošības direkcijai –1 098 134 *euro (apstiprināts\* - 860 352 euro, izmaiņas –*237 782 *euro)* (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 273 552 *euro* (EKK 1000 “Atlīdzība” –270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2 640 *euro*);**2017.gadā** – 1 612 813 *euro (apstiprināts\* - 1 104 096 euro, izmaiņas – 508 717 euro)*, tajā skaitā:- samaksai Ceļu satiksmes drošības direkcijai –1 339 261 *euro* *(apstiprināts\* - 830 544 euro, izmaiņas – 508 717 euro)* (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 273 552 *euro* (EKK 1000 “Atlīdzība” –270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2 640 *euro*);**2018.gadā** – 1 577 301 *euro* *(apstiprināts\* - 1 074 288 euro, izmaiņas – 503 013 euro)*, tajā skaitā:- samaksai Ceļu satiksmes drošības direkcijai –1 303 749 *euro* *(apstiprināts\* - 800 736 euro, izmaiņas –503 013 euro)* (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 273 552 *euro* (EKK 1000 “Atlīdzība” – 270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2 640 *euro*);**2019.gadā** – 1 577 301 *euro* *(apstiprināts\* - 1 044 480 euro, izmaiņas –532 821 euro)*, tajā skaitā:- samaksai Ceļu satiksmes drošības direkcijai – ne vairāk kā 1 303 749 *euro* *(apstiprināts\* - 770 928 euro, izmaiņas –532 821 euro)* (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 273 552 *euro* (EKK 1000 “Atlīdzība” – 270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2640 *euro*);**2020.gadā** – 1 206 302 *euro*, tajā skaitā:- samaksai Ceļu satiksmes drošības direkcijai – ne vairāk kā 932 750 *eur*o (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, – 273 552 *euro* (EKK 1000 “Atlīdzība” – 270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2640 *euro*);**2021.gadā** – 552 750 *eur*o, tajā skaitā:- samaksai Ceļu satiksmes drošības direkcijai – ne vairāk kā 279 198 *eur*o (EKK 3000 “Subsīdijas un dotācijas”);- Valsts policijas izdevumiem, kas saistīti ar naudas sodu uzlikšanu, –– 273 552 *euro* (EKK 1000 “Atlīdzība” – 270 912 *euro*, no tā: EKK 1100 “Atalgojums” – 210 581 *euro*; EKK 2000 “Preces un pakalpojumi”– 2640 *euro*);6.2.2. *budžeta apakšprogrammā 02.03.00. “Vienotā sakaru un informācijas sistēmas uzturēšana un vadība”* izdevumiem, kas saistīti ar datortehnikas iegādi un sakaru pakalpojumu apmaksu:**2015.gadā** – 56 436 *euro* (EKK 2000 “Preces un pakalpojumi” – 25 030 *euro;* EKK 5000 “Pamatkapitāla veidošana” – 31 406 *euro*);**2016.– 2021.gadā** – 21 766 *euro* (katru gadu) (EKK 2000 “Preces un pakalpojumi”).Prognozēto ieņēmumu un izdevumu kopsavilkums pievienots anotācijas pielikuma 3. un 4.tabulā.*\* Saskaņā ar likumu “Par valsts budžetu 2015.gadam”, likumu “Par vidēja termiņa budžeta ietvaru 2015., 2016. un 2017.gadam”, likumprojektu “Par valsts budžetu 2016.gadam”, likumprojektu “Par vidēja termiņa budžeta ietvaru 2016., 2017. un 2018.gadam”* |
| 7. Cita informācija | Samaksa CSDD tiek veikta deleģēšanas līgumā paredzētajā kārtībā, ievērojot normatīvo aktu prasības deleģētā valsts pārvaldes uzdevuma finansēšanas jomā. 20 amata vietas un tam nepieciešamais finansējums Valsts policijai piešķirts, lai nodrošinātu naudas sodu administrēšanu saistībā ar visu 100 plānoto fotoradaru darbību.  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts policija, Iekšlietu ministrijas Informācijas centrs, VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide. Esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas un uzdevumi netiek radīti, vienlaikus tie tiek paplašināti (papildus jau esošajiem 16 fotoradariem tiek plānots ieviest vēl 20 fotoradarus). Projekts ietekmē pieejamos cilvēkresursus CSDD.Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

29.10.2015 12:12

2933

N.Dorožko, 67075408

Natalija.dorozko@vp.gov.lv

A.Strode, 67219602

Alda.strode@iem.gov.lv